**Csongrád Város Polgármesterétől**

Száma: Önk/140-1/2021.

**E l ő t e r j e s z t é s**

**Csongrád Városi Önkormányzat Képviselő-testületének**

**2021. november 17-ei rendkívüli ülésére**

**Tárgy**: Járványügyi intézkedések bevezetése az önkormányzati intézményeknél

**Tisztelt Képviselő-testület!**

A fokozódó covid járványra tekintettel a Helyi Operatív Törzs 2021. november 12-ei ülésén azzal a javaslattal élt a képviselő-testület felé, hogy az önkormányzat intézményeiben **zárt térben** tegye **kötelezővé a maszkhasználatot**, valamint az önkormányzat intézményeiben foglalkoztatott **oltatlan dolgozóknak legyen kötelező hetente egy alkalommal** **covid szűrésen részt venni** a Gyöngyvirág utcai Rendelőintézetben azzal, hogy 2021. 12.31-ig e szűrés költségeit az önkormányzat viseli, ezt követő időponttól az érintett személy.

Mindezeken túl egy álláshely megüresedése esetén, annak betöltésére csak oltással rendelkező személy vehető fel. A 3. oltást felvett önkormányzati dolgozók plusz egy fizetett szabadnapra jogosultak.

A kötelező maszkhasználat alól kivétel az Óvodák és Bölcsődék tekintetében a csoportszobákban lévő szakdolgozók, továbbá az intézmény által ellátott gyermekek.

Kérem az előterjesztés megvitatását és az alábbi határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a *„Járványügyi intézkedések bevezetése az önkormányzati intézményeknél”* tárgyú előterjesztést és az alábbi döntést hozza:

1. A Képviselő-testület utasítja az önkormányzat intézményeinek vezetőit, hogy az intézményükben – **visszavonásig** - gondoskodjanak az alábbi járványügyi intézkedések megtételéről:
* zárt térben, mind az intézményi dolgozók, mind az oda látogatók részére kötelező a maszkviselés,
* az oltatlan dolgozók számára kötelező a heti koronavírusszűrés a Gyöngyvirág utcai Rendelőintézetben azzal, hogy 2021. 12.31-ig ennek költségeit az önkormányzat viseli, ezt követő időponttól az érintett személy,
* a 3. oltást felvett önkormányzati intézmények dolgozói plusz egy fizetett szabadnapra jogosultak,
* intézményi álláshely megüresedése esetén, annak betöltésére csak védőoltással rendelkező személy vehető fel.

Határidő: azonnal

Felelős: intézményvezetők

1. A kötelező maszkhasználat alól kivétel az Óvodák és Bölcsődék tekintetében a csoportszobákban tartózkodó dolgozók és az intézmény által ellátott gyermekek.

Csongrád, 2021. november 15.

 Bedő Tamás

 polgármester